L 101/8
EL
Επίσημη Εφημερίδα της Ευρωπαϊκής Ένωσης
29.3.2022
εμβρύων πρέπει να διατηρούνται σε εγκαταστάσεις, και όχι σε μία μοναδική εγκατάσταση, όπου δεν έχει αναφερθεί εγκεφαλομυελίτιδα των ίππων τύπου Βενεζουέλας, δουρίνη, τρυπανοσωμίαση (Trypanosoma evansi), λοιμώδης αναιμία των ιπποειδών, λοιμώδης μητρίτιδα των ιπποειδών (Taylorella equigenitalis), λοίμωξη από τον ιό της λύσσας ή άνθρακας, για περίοδο τουλάχιστον 30 ημερών πριν από την ημερομηνία της πρώτης συλλογής του σπέρματος, των ωοκυττάρων ή των εμβρύων και κατά τη διάρκεια της περιόδου συλλογής.
Επιπλέον, το πλαίσιο I.30 των σημειώσεων του μέρους I του υποδείγματος «EQUI-SEM-A-INTRA» θα πρέπει να τροποποιηθεί ώστε να περιλαμβάνει περιγραφή των εξετάσεων.
(8)
Το άρθρο 13 του εκτελεστικού κανονισμού (ΕΕ) 2021/403 προβλέπει ότι τα πιστοποιητικά υγείας των ζώων και οι δηλώσεις, που πρέπει να χρησιμοποιούνται για τις μετακινήσεις ορισμένων κατηγοριών χερσαίων ζώων και ορισμένων κατηγοριών ζωικού αναπαραγωγικού υλικού αυτών μεταξύ κρατών μελών, πρέπει να αντιστοιχούν σε ένα από τα υποδείγματα που παρατίθενται στο παράρτημα I του εν λόγω κανονισμού και αναφέρονται στο εν λόγω άρθρο, ανάλογα με το εκάστοτε είδος ζώου και την εκάστοτε κατηγορία υλικού.
Το κεφάλαιο 61 του εν λόγω παραρτήματος καθορίζει το υπόδειγμα πιστοποιητικού υγείας των ζώων και το υπόδειγμα δήλωσης για τη μετακίνηση σκύλων, γατών και νυφιτσών μεταξύ κρατών μελών.
Το σημείο II.2.2 του εν λόγω υποδείγματος πιστοποιητικού περιέχει προφανή σφάλματα και χρειάζεται αποσαφήνιση.
Συνεπώς, το εν λόγω υπόδειγμα θα πρέπει να διορθωθεί αναλόγως.
(9)
Ως εκ τούτου, το παράρτημα I του εκτελεστικού κανονισμού (ΕΕ) 2021/403 θα πρέπει να τροποποιηθεί και να διορθωθεί αναλόγως.
(10)
Το άρθρο 14 του εκτελεστικού κανονισμού (ΕΕ) 2021/403 προβλέπει ότι τα πιστοποιητικά υγείας των ζώων και τα πιστοποιητικά υγείας των ζώων/επίσημα πιστοποιητικά, τα οποία πρέπει να χρησιμοποιούνται για την είσοδο ορισμένων κατηγοριών οπληφόρων στην Ένωση, πρέπει να αντιστοιχούν σε ένα από τα υποδείγματα που παρατίθενται στο παράρτημα II του εν λόγω κανονισμού και αναφέρονται στο εν λόγω άρθρο, ανάλογα με το εκάστοτε είδος ζώου.
Το κεφάλαιο 4 του εν λόγω παραρτήματος καθορίζει το υπόδειγμα πιστοποιητικού υγείας των ζώων/επίσημου πιστοποιητικού για την είσοδο προβατοειδών και αιγοειδών στην Ένωση (υπόδειγμα «OV/CAP-X»).
Τα σημεία II.2.2 και II.2.11.6 της βεβαίωσης υγείας των ζώων του εν λόγω υποδείγματος περιέχουν προφανή σφάλματα και χρειάζονται αποσαφήνιση.
Συνεπώς, το εν λόγω υπόδειγμα θα πρέπει να διορθωθεί αναλόγως.
(11)
Το άρθρο 15 του εκτελεστικού κανονισμού (ΕΕ) 2021/403 προβλέπει ότι τα πιστοποιητικά υγείας των ζώων, τα πιστοποιητικά υγείας των ζώων/επίσημα πιστοποιητικά και οι δηλώσεις που συνοδεύουν τα εν λόγω πιστοποιητικά, που πρέπει να χρησιμοποιούνται για την είσοδο ορισμένων κατηγοριών ιπποειδών στην Ένωση ή τη διαμετακόμισή τους διαμέσου της Ένωσης, πρέπει να αντιστοιχούν σε ένα από τα υποδείγματα που παρατίθενται στο παράρτημα II του εν λόγω κανονισμού και αναφέρονται στο εν λόγω άρθρο, ανάλογα με την εκάστοτε μετακίνηση.
Τα κεφάλαια 12 έως 15 του εν λόγω παραρτήματος καθορίζουν αντίστοιχα το υπόδειγμα πιστοποιητικού υγείας των ζώων/επίσημου πιστοποιητικού και το υπόδειγμα δήλωσης για την είσοδο, στην Ένωση, ιπποειδών που δεν προορίζονται για σφαγή (υπόδειγμα «EQUI-X»), το υπόδειγμα πιστοποιητικού υγείας των ζώων/επίσημου πιστοποιητικού και το υπόδειγμα δήλωσης για την είσοδο, στην Ένωση, ιπποειδών που προορίζονται για σφαγή (υπόδειγμα «EQUI-Y»), το υπόδειγμα πιστοποιητικού υγείας των ζώων και το υπόδειγμα δήλωσης για τη διαμετακόμιση, διαμέσου της Ένωσης, ιπποειδών που δεν προορίζονται για σφαγή (υπόδειγμα «EQUI-TRANSIT-X»), και το υπόδειγμα πιστοποιητικού υγείας των ζώων και το υπόδειγμα δήλωσης για τη διαμετακόμιση, διαμέσου της Ένωσης, ιπποειδών που προορίζονται για σφαγή (υπόδειγμα «EQUI-TRANSIT-Y»).
Σύμφωνα με το άρθρο 13 του κατ’ εξουσιοδότηση κανονισμού (ΕΕ) 2020/692, η περίοδος που μπορεί να παρέλθει μεταξύ της κλινικής εξέτασης και της αναχώρησης ιπποειδών, πλην των εγγεγραμμένων ιπποειδών, ορίζεται σε 24 ώρες για την εν λόγω κατηγορία ζώων.
Σύμφωνα με το άρθρο 3 του κατ’ εξουσιοδότηση κανονισμού (ΕΕ) 2020/692, το πιστοποιητικό πρέπει να εκδίδεται εντός περιόδου 10 ημερών πριν από την ημερομηνία άφιξης του φορτίου στον συνοριακό σταθμό ελέγχου· σε περίπτωση μεταφοράς διά θαλάσσης, ωστόσο, η περίοδος αυτή μπορεί να παραταθεί κατά μια συμπληρωματική περίοδο που αντιστοιχεί στη διάρκεια του ταξιδιού διά θαλάσσης.
Συνεπώς, τα εν λόγω υποδείγματα θα πρέπει να διορθωθούν αναλόγως.
(12)
Επιπλέον, τα κεφάλαια 16, 17 και 18 του παραρτήματος II του εκτελεστικού κανονισμού (ΕΕ) 2021/403, τα οποία αναφέρονται στο άρθρο 15 του εν λόγω κανονισμού, καθορίζουν, αντίστοιχα, το υπόδειγμα πιστοποιητικού υγείας των ζώων και το υπόδειγμα δήλωσης για την επανείσοδο, στην Ένωση, εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή για περίοδο που δεν υπερβαίνει τις 30 ημέρες (υπόδειγμα «EQUI-RE-ENTRY-30»), το υπόδειγμα πιστοποιητικού υγείας των ζώων και το υπόδειγμα δήλωσης για την επανείσοδο, στην Ένωση, εγγεγραμμένων ίππων για διαγωνισμούς μετά από προσωρινή εξαγωγή για περίοδο που δεν υπερβαίνει τις 90 ημέρες με σκοπό τη συμμετοχή σε ιππικές εκδηλώσεις που διοργανώνονται υπό την αιγίδα της Διεθνούς Ομοσπονδίας Ιππασίας (FEI) (υπόδειγμα «EQUI-RE-ENTRY-90-COMP»), και το υπόδειγμα πιστοποιητικού υγείας των ζώων και το υπόδειγμα δήλωσης για την επανείσοδο, στην Ένωση, εγγεγραμμένων ίππων για ιπποδρομίες μετά από προσωρινή εξαγωγή για περίοδο που δεν υπερβαίνει τις 90 ημέρες με σκοπό τη συμμετοχή σε συγκεκριμένες ιπποδρομίες